**Küsimusleht nr 172**

**Küsimusi matusekommetest**

Rahva käest on aegade jooksul kirja pandud rohkeid tea­teid matustega seotud uskumustest ja kommetest. Neid teateid on leida meie rahvaluulekogudes Kirjandusmuuseumis, murde­keele kirjapanekutes Keele ja Kirjanduse Instituudis ning rah­va eluolu kirjeldustes Etnograafiamuuseumis. Olemasoleval ai­nesel on aga sageli üks ühine puudujääk. Rohkete üksikfaktide märkimisel pole silmas peetud matuse kui terviku kirjeldamist. Samuti pole alati antud ühe või teise konkreetse tava rahva­pärast põhjendust. Muidugi on paljud toimingud muutunud niivõrd endastmõistetavaks, et nende põhjuste üle ei hakatagi mõtteid mõlgutama. Kuid igas paikkonnas leidub veel vane­maid inimesi, kes teavad paljude uskumuste ja kommete rahva­päraseid põhjendusi, nende «ära seletamist». Käesoleva küsit­luskava alusel püüdke saada ülevaade nii oma kodukandi ma-tusetalitusest tervikuna kui ka kõigi kommete põhjendusi-sele-tusi. Küsitluskavas on antud rohkesti pärimusi, mis kergenda­vad kaduvate arusaamade meeldetulemist. Uurija seisukohalt oleks väga otstarbekas, et Teie vastaksite kõigile küsimustele. Kui ühte või teist pärimust kohapeal enam ei mäletata või pole sellest kunagi midagi kuulda olnud, siis nii tuleb see ka vastu­ses kirja panna. Püüdke küllalt täpselt kirja panna ka see aeg, millal oli üks või teine tava veel kasutusel, millal ta lõplikult kasutuselt kadus. Hea vastuse koostamisel on otstarbekas kü­sitleda ikka õige mitut hea mäluga vanurit. Selleks Teile head pealehakkamist ja püsivust!

HAIGUS JA SURM

1. Kas on teada mingeid märke, mille järel ennustati hai­gele peatset surma?
2. iseärasused haige väljanägemises ja käitumises (liigu­tused, soovid jne.).
3. erilised loodusnähtused (loomade ja lindude käitumine, ilmamuutus jm.).
4. ebatavalised hääled (lauakolin, koputamine jm.).
5. Mida teatakse marrasest (mardusest)?
6. Kas mäletatakse, et surmatunni lähenedes oleks kutsu­tud rahvast haige juurde valvama (haiget suretama)? Keda kutsuti? Miks oli vaja kutsuda? Kuidas teie kandis valvamist nimetati?
7. Millega kokkutulnud inimesed tegelesid (istusid vaiki­des, laulsid, jutustasid lugusid jm.)? Kui kaua valvati?
8. Mida pakuti valvajatele söögiks ja joogiks?
9. Kas osales vaimulik?
10. Millal esines haige valvamise komme teie kandis vii­mati?
11. Kas tõsteti surija enne hingeheitmist kuhugi teise koha peale (maha õlgedele, pingile vm.)? Mis põhjusel?
12. Kui nähti, et haige kaua piinles, siis kuidas püüti tema hingeheitmist kergendada (avati uks või aken, ase tõsteti teise kohta jm)?
13. Kas mäletatakse nõuet, et surija ase ei tohi olla aampalkidega risti? Miks?
14. Mis võis olla põhjuseks, et hingeheitmine kujunes ras­keks (nõid, petis jm.)?
15. Miks ja kellele oli pikaldane elu ja surma vahel vaakumine kahjulik?
16. Kas teie ümbruskonnas on pandud surija juurde aknale kauss veega ja rätik? Milleks oli see tarvilik?
17. Kas põletati küünlaid? Kuhu need asetati?
18. Mida arvati mürast, kõvasti kõnelemisest ja nutmisest suremise ajal?
19. Missugusena on surma kujutatud (suur hall kogu, vi­katimees jm.)?

17. Kuidas öeldi surma asemel? Näiteks:
Liiva-Annus, Liiva-Peeter, Mulla-Madis, Toone-Toomas, Kalmu-Kaarel, Aru-Nigulas.

Milliseid esitatud nimedest tuntakse? Võite loetleda veel muid nimetusi. Mis põhjusel taolisi nimesid kasutati?

1. Millal oli kõige parem surra (hommikul, päeval, õhtul, öösel)? Miks?
2. Missugusel aastaajal oli kõige rohkem surmajuhtumeid? Miks? Kas on teada surma kuid (jaanuar, oktoober)?
3. Mida ennustati suremisest noorkuul, vanakuul või täis­kuul?
4. Kui surmatunnil sadas, tuiskas, müristas või paistis päike, milliseid järeldusi sellest tehti surnu või tulevase elu kohta?

SURNU PESEMINE JA RÕIVASTAMINE

1. Miks tuli surnu silmad ja suu sulgeda? Milliseid abi­vahendeid kasutati?
2. Kas mäletatakse, et surnu majasoleku ajal oleks peeglid kinni kaetud või ära pööratud? Miks seda tehti?
3. Millal hakati surnut pesema?
4. Kes olid surnupesijateks?
5. Kellel peeti ebasobivaks surnut pesta?
6. Kuidas pesijatele tasuti? Mida võis endaga kaasa tuua tasumata jätmine?

23. Kus ruumis surnut pesti?

1. Kuhu asetati surnu pesemise ajal (maha õlgedele, pin­kidele, pesukünasse, toolile istuma vm.)? Mis suunas olid sur­nu jalad?
2. Millega surnut pesti (vesi, seep, lapp, viht jm.)?
3. Kuhu valati surnupesu vesi?
4. Mida tehti õlgede, seebi, vihaga? Kas on teada, et seep või viht oleks pandud surnule kirstu kaasa? Miks seda tehti?
5. Kuidas surnu riietati?
6. Kas mäletatakse, et surnu oleks linasse mähituna kirstu pandud?
7. Mis värvi olid surirõivad? Kas mäletatakse valgeid surirõivaid?
8. Kas teatakse, et surnule pandi kindad kätte, müts pähe? Mis põhjusel?
9. Mis pandi jalga?
10. Kas pandi surnule ka ehteid?
11. Kas mäletatakse, et enne surnu pesemist, pesemise ja riietamise ajal või pärast seda oleks surnuga vesteldud, itketud?

SURNU KODUS ENNE MATMIST

1. Kuhu asetati surnu pärast rõivastamist (pinkidele, laut­sile, kirstu)? Kus ruumis see seisis?
2. Kirjeldage lautsit (laudit). Kas valmistati igale surnu­le oma lautsi või seisis ta igal perel valmis? Kas võis olla ter­ve küla peale üks lautsi?
3. Kuidas kaitsti surnut halvaksminemise eest? Mida või keda tuli veel karta (kasse, kuradit jm.)? Miks?
4. Millised tööd olid surnu kodusoleku ajal keelatud?
5. Millal surnut valvati (viimasel ööl, kõik ööd millal sur­nu kodus)?
6. Milleks oli vaja surnut valvata?

46. Millal esines teie ümbruskonnas viimati surnuvalvamisi?

47. Keda kutsuti valvama?

1. Mida võeti õhtuks kaasa?
2. Mida tehti valvamisel? Kas mäletatakse, et sel ajal oleks nalja tehtud ja mängitud? Miks võisid valvamised «lõbu­sad olla»?
3. Kas põletati küünlaid? Kuhu need asetati?
4. Mida pakuti surnuvalvajatele söögiks ja joogiks?
5. Missugune nägi välja kodus valmistatud kirst?
6. Kas mäletatakse kirste, mis olid ühest puupakust õõnestatud? Kuidas sellist kirstu kutsuti (ruuh, ruhi, rohekane jne.)? Kirjeldage seesugust kirstu.
7. Keda võis ilma kirstuta matta?
8. Kes tegi surnule kirstu? Kas kirst võis olla juba elu­ajal hangitud?
9. Missugust tasu maksti kirstutegijale?
10. Millal hakati kirste värvima (mis värvi), tapeediga või riidega katma?
11. Millal toimus kirstupanek? Kes kutsuti kirstupanekule? Kas osales ka vaimulik?
12. Kas kirstupanekul jälgiti surnukeha seisundit (üks jalg teisest pikem, keha lõtv jne.)? Mida selle järgi ennustati?
13. Kuidas nägi välja surnu ase kirstus? Mis pandi surnu­le peale?
14. Mida anti surnule kirstu kaasavaraks? Milleks oli see vajalik? Millal seda teie kandis viimati tehti?
15. Miks asetati surnu kirst kummuli?

SURNU ÄRASAATMINE

1. Mitu päeva pärast surma toimusid matused?
2. Kas mäletatakse, et surnu oleks kohe surmapäeval ma­ha maetud?
3. Keda kutsuti matustele? Kas võis ka kutsumata minna?
4. Mida võeti matustele kaasa?
5. Mis ajaks matuselised kohale tulid?
6. Mida pakuti matuselistele enne surnu väljaviimist süüa ja juua?
7. Mida tehti matusemajas enne surnu väljaviimist?
8. Kuidas viidi surnu majast välja (jalad või pea ees)? Mis põhjusel ja millal nii või teisiti toimiti?
9. Mis suunas asetati surnu vankrile?
10. Mida arvati, kui kirst puutus kogemata vastu uksepiita?
11. Missuguseid kombeid täideti surnu väljaviimise järel ja miks?
12. löödi nael lävepakku või sinna kohta, kus kirst oli seisnud
13. uksepakul tapeti kana või kukk
14. suitsutati tuba
15. Mida visati surnule järele (põrandalt prügi, tuhka, vett, rauda, õlut, viina jm.)? Millist abi sellest loodeti?
16. Kas olete kuulnud kombest, et kui lesk tahab uuesti mehele saada, peab ta oma kadunud mehel kirstus püksinöö­bid lahti võtma? Kuidas seda põhjendada?
17. Kas mäletatakse, et oleks koerad ja kassid kaevu visa­tud, kui surnu majast välja viidi?
18. Kui kaugele kanti surnukirstu kätel? Kes kandsid ja kuidas?
19. Kas surnut välja kandes itketi?
20. Kas on olnud tarvitusel mingisugune kanderaam (kooljarahe)? Mis sellega hiljem tehti?
21. Kuidas seletada, et hobune ei jõudnud surnut vedada? Mida sel juhul ette võeti?
22. Mida arvati hobuse tagasivaatamisest, sittumisest, pea mahalöömisest, hirnumisest, parema või vasaku jalaga astu­ma hakkamisest, vähkremisest jne.?
23. Millega kaeti hobune? Mis seoti looga külge? Millega kaeti kirst?
24. Mis eesmärgil riputati maha kuuseoksi ning väravasse pandi murtud latvadega kuused?
25. Kirjeldage veel seoses surnu ärasaatmisega seotud kombeid, mida eelnevalt pole nimetatud.
26. Millises järjekorras matuserongis sõideti?
27. Millistest kohtadest ei tohtinud surnuga sõita (üle põllu jm.)?
28. Kes matuselistest läksid surnuaiale kaasa ja kes jäid koju?
29. Kas sõideti aeglaselt või tuhatnelja? Miks?
30. Kas istus keegi puusärgil? Kes?
31. Kas teel lauldi? Mida lauldi?
32. Mida arvati tuule suunast matuserongi liikumisel? Miks?
33. Mida arvati vastutulijatest või möödaminejatest?
34. Mida arvati hobuserakendi katkemisest?
35. Kas tuntakse keeldu, et kui surnut viiakse, siis ei tohi aknast välja vaadata? Mida sellest kardeti?
36. Kas mäletatakse, et mõnda surnut viies aeti hobusega kolme kohta aianurka kinni? Miks nii tehti?
37. Miks murti teel puude latvu või tehti puudele riste? Millistele puudele ja- kuidas reid puid kutsuti (virvepuu, jumalapuu, laudsipetäi). Nimetage, kus selliseid puid tänapäeval näha võib.

MATMINE

1. Kas viidi surnu enne haudasängitamist kirikusse? Mida seal tehti?
2. Mida tähendab hingekella lööma?
3. Kes kandsid surnu haua juurde?
4. Mida arvati sellest, kes surnu järel minnes maha kukkus või komistas?

101. Kes kaevasid haua? Missugust palka neile maksti?

1. Mida arvati sellest, kui haud oli kaevates sisse kuk­kunud?
2. Mida tehti haual enne, kui kirst sisse lasti?
3. Kas teatakse, et puusärgi alla oleks maetud koer? Miks seda tehti?
4. Miks visati surnu juurde täisid, lutikaid jt. soovimata putukaid?
5. Kuidas lasti kirst hauda?
6. Miks kaeti kirst enne haudalaskmist vaibaga?
7. Miks visati kirstule 3 korda mulda?
8. Mida ennustati, kui keegi end matustel kriimustas või veristas?
9. Mida arvati sellest, kui kellelgi midagi hauda kukkus või miski surnuaiale ununes?
10. Millega kaunistati hauaküngas?
11. Millal ilmusid kasutusele pärjad? Missugused need välja nägid?
12. Mida pandi risti külge või alla (vöökesi, raha jm.)? Milleks?
13. Missuguseid abinõusid tarvitati, et surnu ei hakkaks koju käima?
14. Kas mäletatakse haual söömist? Kuhu toit asetati? Mida söödi?
15. Kas on söödud surnuaia väravas hobuste juures?
16. Miks jagati surnuaial santidele sööki? Mida neile anti?
17. Millist matmistasu toodi kirikuõpetajale (raha, kukk, lehm jm.) ?

119.. Mida ennustati viimase surnuaialt lahkuja kohta?

TAGASISÕIT

1. Kas koju sõideti kiirustades või pikkamööda? Miks?
2. Kas peatuti kusagil?
3. Kas sõideti või käidi tulest läbi? Millest . tehti tuld? Kuhu see tehti?
4. Kas oli veel mingeid abinõusid, et surnu ei saaks tagasi tulla? . ,

KODUS PÄRAST MATMIST

1. Kas mäeletatakse, et oleks vaadatud, kas kõigile jääb küünlast tule vari? Mida sellest arvati, kellel vari puudus?
2. Miks pesti pärast surnuaialt tulekut käsi, hoiti käsi vastu ahju või suitsutati riideid?
3. Milliseid sööke matusteks valmistati?
4. Miks pidi matusteks ühe looma ära veristama? Missu­gune loom üheks või teiseks puhuks tapeti (perenaise surma korral lehm, lapsele lammas jne.)?
5. Missugune oli söömise ja joomise järjekord?
6. Kas kõik matuselised istusid korraga lauda või söödi kahes jaos?
7. Kas teatakse, et lauas oleks surnu jaoks koht tühjaks jäetud? Kus see koht oli?
8. Missuguses järjekorras istus matuserahvas lauas?
9. Mida tehti lauas peale söömise?
10. Kas peiedel osales ka kirikuõpetaja?
11. Kui kaua koos istuti?
12. Mis oli matuste lõputoiduks?

SURNUTEMÄLESTAMINE

1. Kui kaua kestab lein? Kas ka last leinati?
2. Missuguseid leinariideid kanti? Kas oli erilisi leina-märke?
3. Millistel tähtpäevadel surnut mälestati (40 päeva, aasta, kolme ja kuue aasta järel, teatud kalendripühadel — jõulud, vanaaasta)? Kuidas mälestati?
4. Mida tähendab «hingedeaeg» («jaoaeg»)? Millal see algas ja lõppes? Keda ja kuidas siis mälestati?
5. Millal Teie kandis tähistati kiriklikku surnuaiapüha? Mida sel puhul tehti? Kas see komme on ka praegu jõus?

ERAKORDSED SURNUD

1. Mida arvati uppunuist, poonuist jt. õnnetult surma saanutest? Millised iseärasused olid nende matmisel?
2. Mida arvati lasteta naise ja vanapoisi surmast?
3. Kuidas maeti nõidasid?
4. Kuidas nägid välja vallavaeste matused?
5. Millal hakati teie kandis pidama ilmalikke matuseid?
6. Millal hakati teie kandis pidama ilmalikku surnuaia­püha? Kes selle korraldas? Millal see läbi viidi? Kui populaar­ne see üritus on?

Koostas M. Lang